Public procurement notice: Modification Of A Contract/Concession During Its Term
Published: 2023-08-07
Buyer: Közbeszerzési és Ellátási Főigazgatóság
Country: HU
Contract type: Services
Procedure: Open procedure
CPV classification: 50112000: Repair and maintenance services of cars

Technical requirements: Az ajánlatkérő (továbbiakban: AK) által üzemeltetett, jelenleg összesen 931 db (Audi, Citroen, Ford, Honda, Iveco, KIA, Mercedes-Benz, Nissan, Opel, Renault, Seat, Skoda, Suzuki, Toyota, Volkswagen, Volvo gyártmányú) gépkocsi javítóműhelyben történő javítása, összesen nettó 2 247 878 159,- Ft keretösszeg erejéig. A szerződés a szerződés aláírását követő hónap 1. napján lép hatályba. A szerződés a hatályba lépésétől a nettó 2 247 878 159,- Ft keretösszeg teljesüléséig, de legkésőbb a 36 hónapig terjedő határozott időtartamig hatályos azzal, hogy a jelzett időpontig feladott megrendelések teljesítéséig (a szerződéses keretösszegét nem meghaladva) a szerződés rendelkezéseit változatlanul alkalmazni kell. AK az ismertetett keretösszeg 50%-ára vállal lehívási kötelezettséget.
Felek „Gépjármű javítási szolgáltatás a KEF részére” tárgyban, egymással, 2020. február 18. napján INK/29/72/2019. iktatószámon vállalkozási keretszerződést kötöttek, melyet egy alkalommal, 2023. február 16. napján módosítottak. A módosítás keretében Felek - a keretösszeg emelése nélkül - a Szerződés időbeli hatályát az ugyanezen tárgyban indított „Gépjármű javítási szolgáltatás a KEF részére” tárgyú közbeszerzési eljárás eredményeképp kötendő Vállalkozási Keretszerződés hatálybalépésének napjáig, de legfeljebb 5 hónappal hosszabbították meg.
Felek a Kbt. 141. § (4) bekezdés c) pontja alapján, közös megegyezéssel, a Szerződés 2. számú módosítását kezdeményezik, a Szerződés keretösszegének nettó 2 247 878 159 Ft-ról nettó 2 906 878 159 Ft-ra történő megemelése érdekében, továbbá a Szerződés időbeli hatályát, az ugyanezen tárgyban indított „Gépjármű javítási szolgáltatás a KEF részére” tárgyú közbeszerzési eljárás eredményeképp kötendő Vállalkozási Keretszerződés hatálybalépésének napjáig, de legfeljebb további 5 hónappal kívánják meghosszabbítani.
A Kbt. 141. § (4) bekezdés c) pontjának ca) alpontja szerint, a módosítás indoka olyan körülmények, amelyeket Megrendelő előre nem láthatott:
A Szerződés megkötésétől eltelt időszakban a Megrendelő által üzemeltetett gépjárművek száma 931 darabról több, mint 2000 darabra emelkedett, egyéb beszerzések mellett az Építési és Beruházási Minisztérium tulajdonosi joggyakorlása alá tartozó, 100%-os állami tulajdonban lévő gazdasági társaságok által ellátott feladatok központi költségvetési szerv általi átvételéről és a társaságok megszüntetéséről, az ezzel kapcsolatos eljárási kérdések rendezéséről szóló 362/2022. (IX. 19.) Korm. rendelet hatálybalépésével Megrendelő 5 minisztériumi háttérintézmény jogutódja lett. A KEF által a fenti szolgáltatásra vonatkozóan indítani kívánt és szinte teljes mértékben előkészített új közbeszerzési eljárás műszaki tartalmát, becsült értékét és a szerződés keretösszegét, valamint követelményeit és kritériumait a KEF által üzemeltetett gépjármű flotta méretének, és összetételének a megvalósult integráció miatt történő jelentős mértékű változása miatt szükségessé vált felülvizsgálni.
Tekintettel arra, hogy a gépjárművek átvétele a 362/2022. (IX.19.) Korm. rendelet 1/A §. (1) bekezdés b) pontjában meghatározott időponttól, 2023. január 1-jét követően kezdődött el és 2023. március 1-ig mindösszesen 322 darab jármű került a KEF kezelésébe, amely a 2022. évben a KEF által kezelt, a javítási eljárással érintett gépjárműállománynak több mint 15 százaléka - a gépjármű állomány felmérése, a vonatkozó javítási és karbantartási feladatok meghatározása, vagyis az új közbeszerzési eljárás műszaki tartalmának előkészítése és költségvonzatainak felmérése csak ezt követően, az idei év második negyedévében kezdődhetett meg. Előbbieken túl az ezt követő időszakban az integrációval érintett szervezetek által még a 2022. évben indított jármű beszerzések miatt az állomány további növekedésére kerül/került sor.
Meg kellett vizsgálni továbbá a KEF kezelésébe kerülő járművek tervezett felhasználását, a feladatellátáshoz szükségtelenné váló járművek lízing szolgáltató felé történő visszaadásának lehetőségét. Amennyiben pedig a szolgáltatókkal történő egyeztetést követően sem mondható fel a lízingszerződés, a feleslegessé váló járművek saját gépjárműállományból történő értékesítésével kapcsolatosan volt szükséges döntést hozni. Ez utóbbi megoldás, az átvételre került, lízingelt járművek darabszámával megegyező mértékben befolyásolja az új közbeszerzési eljárásban érintett járművek darabszámát, gyártmány és típus szerinti összetételét.
Az integrációs folyamatot 2023. június 15-én zárult le, majd ezt követően alakult ki a KEF által kezelt gépjármű flotta összetétele, mérete és történt meg az új közbeszerzési eljárás műszaki specifikációjának és becsült értékének aktualizálása, véglegesítése. Előbbiek alapján az új közbeszerzési eljárás megindítása megtörtént.
A Szerződés megkötésétől eltelt időszakban a gépjármű alkatrész árak - a megváltozott gazdasági körülmények következtében - jelentősen, több mint 35%-kal növekedtek, ezért, valamint a gépjárműállomány közel 55%-os növekedése okán a Szerződés időbeli hatályának meghosszabbítása mellett szükségessé vált a Szerződés keretösszegének emelése is. Felek kijelentik, hogy a Kbt. 141. § (4) bekezdés c) pontjának cb) alpontja szerint a módosítás nem változtatja meg a Szerződés általános jellegét, mivel sem a Szerződés tárgyában, sem a műszaki leírásban szereplő feladatokban nem történik változás.
Felek kijelentik, hogy a Kbt. 141. § (4) bekezdés c) pontjában cc) alpontja szerint a módosítás nem haladja meg a Szerződés értékének 50%-át, mivel a keretösszeg 29,3%-kal, nettó 659 000 000 Ft-tal emelkedik.
Az ajánlatkérő (továbbiakban: AK) által üzemeltetett Audi, Citroen, Ford, Honda, Iveco, KIA, Mercedes-Benz, Nissan, Opel, Renault, Seat, Skoda, Suzuki, Toyota, Volkswagen, Volvo, stb. gyártmányú gépkocsik (kb. 2000 db) javítóműhelyben történő javítása, összesen nettó 2 906 878 159,- Ft keretösszeg erejéig. A szerződés a szerződés aláírását követő hónap 1. napján lép hatályba. A szerződés a hatályba lépésétől a nettó 2 906 878 159,- Ft keretösszeg teljesüléséig, de legkésőbb a 46 hónapig terjedő határozott időtartamig vagy közbeszerzési eljárás eredményeként, 2023. évben hatályba lépő új „Gépjárművek javítási szolgáltatás a KEF részére” tárgyú Vállalkozási Keretszerződés hatálybalépésének napjáig hatályos,
azzal, hogy a jelzett időpontig feladott megrendelések teljesítéséig (a szerződéses keretösszegét nem meghaladva) a szerződés rendelkezéseit változatlanul alkalmazni kell. AK az ismertetett keretösszeg 50%-ára vállal lehívási kötelezettséget.
„A jelen szerződés a hatályba lépésétől a nettó 2 906 878 159,- Ft + 27% ÁFA, azaz mindösszesen kettőmilliárd-kilencszázhatezer-nyolcszázhetvennyolcezer-egyszázötvenkilenc forint + 27 % ÁFA keretösszeg teljesüléséig, vagy közbeszerzési eljárás eredményeként, 2023. évben hatályba lépő új „Gépjárművek javítási szolgáltatás a KEF részére” tárgyú Vállalkozási Keretszerződés hatálybalépésének napjáig, de legfeljebb mindösszesen 46 hónapig, azaz 2023. december 31-ig terjedő határozott időtartamig hatályos azzal, hogy a jelzett időpontig feladott megrendelések teljesítéséig (a szerződéses keretösszegét nem meghaladva) a jelen szerződés rendelkezéseit változatlanul alkalmazni kell.”
A módosítás szükségességét indokoló körülmények ismertetése, és e körülmények előre nem látható jellegének magyarázata a VI. 3. pontban került részletezésre karakterkorlát miatt.


Winner: Porsche Inter Auto Hungaria Kft